
Урысейм и махуэм и щIыхькIэ
США-ми зыщыхуагъэхьэзыр Урысейм и щхьэхуитыныгъэм и махуэр гъэлъэпIэным, уеблэмэ абы теухуа акци ирагъэкIуэкI.
Абы ипкъ иткIэ цIыхухэм сурэтхэр зытрырагъэх «Сэ Урысейр фIыуэ солъагъу» зытетха плакатхэм деж щыту е апхуэдэу зытет ди ныпхэр яIыгъыу. Сурэтхэр Интернетым и портал щхьэхуэм щызэхуахьэсынущ, апхуэдэ гупыж зиIэхэр абыхэм еплъыфын хуэдэу.
Япэу Америкэм щекIуэкI мы акцэр къыхэзылъхьахэм къызэрыхагъэщымкIэ, ди хэкуэгъухэу США-м щыпсэухэм нэмыщI, а Iуэхум яфIэфIу къыхохьэ нэгъуэщI лъэпкъхэм щыщхэри, езы американхэри. Жэрдэмыр щыдаIыгъакIэщ штат 15-м, нэхъ инхэм ящыщу Калифорниери, Нью-Йорки, Техаси яхэту. Акцэр къызэзыгъэпэщахэр щогугъ етIанэгъэ мы Iуэхум адрей штатхэм щыпсэухэри къыхыхьэну.
Донбассым доIэпыкъу
Швейцарием Донецк къригъэшащ бзэхум и сульфату тонн 473-рэ.
Ар къыхуагъэсэбэпынущ псы къыщыщIаш станцхэм я лэжьыгъэр зэтеухуэжыным. Нэхъ тэмэму жыпIэмэ, а пкъыгъуэм цIыхур зэфэ псыр ирырагъэкъабзэ. Швейцариер Донбасс щIыналъэм иджы еплIанэрэ доIэпыкъу. Иджырейм къэралым франк мелуан 1,3-рэ тригъэкIуэдащ.
